
**Túraszabályzat**

**Részvétel és indulás feltételei**

* a rendezvényen teljes szellemi és fizikai teljesítőképességem birtokában veszek részt, ennek megfelelően vállalom a túra teljesítésével járó kockázatokat;
* a táv megtételét korlátozó betegségről, sérülésről nincs tudomásom;
* koncentrációt, teljesítő képességet vagy közérzetet negatívan befolyásoló gyógyszer, valamint alkohol, drog, hatása alatt nem állok;
* a túrán olyan kerékpárral veszek részt, melynek használatát ismerem és a Magyarországon jellemző útviszonyokon és földutakon is alkalmas a biztonságos, balesetmentes folyamatos közlekedésre, illetve a kerékpár túrázásra átnézett, felkészített állapotban van;
* a túrát megelőzően a biztonságos kerékpározásra vonatkozó szabályokat megismertem, az engem ért vagy általam okozott károkkal összefüggésben a rendezvényszervezők felé semmilyen kárigénnyel nem élek, azokért saját személyi és anyagi felelősséggel tartozom;
* a közlekedési szabályokat betartom, balesetveszélyes magatartást nem tanúsítok és mindent megteszek a balesetmentes közlekedés érdekében;
* a rendezvényre vonatkozó biztonsági és egyéb felszerelésekre vonatkozó követelményeket ismerem és betartom: KRESZ kerékpárra és kerékpárosra vonatkozó szabályai, túrázás alapvető felszerelései és szabályai;
* a túra rossz (borús, esős) időjárási körülmények esetén is megrendezésre kerül;
* tudomásul veszem és betartom a részvétel feltételeit;
* hozzájárulok, hogy a – rendezvénnyel összefüggésben készült – hang, film, foto anyagok, melyeken megjelenek, minden külön értesítés és kérelem, valamint ellenszolgáltatás nélkül internetes oldalakon, rádió és televízió műsorokban, valamint nyomtatott sajtóban tájékoztatás vagy reklám célból megjelenjen.
* a regisztráció során aláírásommal nyilatkozom arról, hogy a túraszabályzatot elolvastam!





